**Ēkas Muzeja ielā 3, kadastra apzīmējums 0500 001 3901 001 pārbūve**

**un tai pieguļošās teritorijas labiekārtošana**

Būvprojekta ietvaros paredzēta ēkas Muzeja ielā 3 pamatu atjaunošana, kā rezultātā ir nepieciešams demontēt esošo ietves segumu gar ēkas ielas fasādi. Projekta izstrādes laikā secināts, ka zaļā zona ap kokiem Nr.1, Nr.2 un Nr.3 nenodrošina minimālo brīvās ietves platumu - 1,2 m (atbilstoši Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” 173. punkta prasībām), apgrūtinot gājēju pārvietošanos un iekļūšanu ēkā, tādēļ šos kokus paredzēts nocirst. Projekta ietvaros paredzēts demontēt esošo ietves segumu un zaļo zonu bruģakmens apmales un atjaunot ietves betona bruģa segumu vienā līmenī, visā ietves platumā. Papildus paredzēti jaunu koku - sarkano vilkābeļu stādi gar ēkas iebraucamo ceļu (skat. situācijas shēmu).

Būvprojekta ietvaros plānots nocirsts šādus kokus:

|  |  |  |  |
| --- | --- | --- | --- |
| **Koku atrašanās vieta** | **Koku suga** | **Koku caurmērs 1.3 m virs sakņu kakla,**  **cm** | **Koku skaits,**  **gab.** |
| Muzeja iela 3, Daugavpils, zemes vienības kadastra apzīmējums 05000013908 | Parastā liepa | 58 | 1 |
| Parastā liepa | 52 | 1 |
| Parastā liepa | 48 | 1 |
|  | | **Kopā:** | **3** |